smcproject/ml-wiki-sentences huggingface dataset:
1930ൽ ഫാക്കൽറ്റി ഓഫ് ബയോളജി, 1931 ൽ ഫാക്കൽറ്റി ഓഫ് ജിയോളജി, 1932 ൽ       ഫാക്കൽ‌റ്റി ഓഫ് കെമിസ്ട്രി,   1933 ൽ ഫാക്കൽറ്റി ഓഫ് ഫിസിക്സ് മാത്തമാറ്റിക്സ മെക്കാനിക്സ്, 1934 ൽ ഫാക്കൽറ്റി ഓഫ് ഹിസ്റ്ററി, 1937 ൽ       ഫാക്കൽറ്റി ഓഫ് ഫിലോളജി എന്നിവ ആരംഭിച്ചു.
1940 ൽ ഫാക്കൽറ്റി ഫിലോസഫി, ഫാക്കൽറ്റി ഓഫ് എക്കണോമിക്സ് എന്നിവ ഫാക്കൽറ്റി ഓഫ് ഹിസ്റ്ററിയിൽനിന്നു വേർപെടുത്തി.
1944 ൽ ഫാക്കൽറ്റി ഓഫ് ഓറിയൻറൽ സ്റ്റഡീസ് ഫാക്കൽറ്റി ഓഫ് ഫിലോളജിയിൽനിന്നു വേർതിരിക്കുകയും നിയമത്തിൻറെ ഫാക്കൽറ്റി പുന:സൃഷ്ടിക്കുകയും       ചെയ്തു.
1961: ഫാക്കൽറ്റി ഓഫ് ജേർണലിസം ഫാക്കൽറ്റി ഓഫ് ഫിലോളജിയിൽനിന്നു വേർപിരിച്ചു.
1966: ഫാക്കൽറ്റി ഓഫ് സൈക്കോളജി ഫാക്കൽറ്റി ഓഫ് ഫിലോസഫിയിൽനിന്നു വേർതിരിച്ചു 1969: ഫാക്കൽറ്റി ഓഫ് അപ്ലൈഡ്       മാത്തമാറ്റിക്സ് കൺട്രോൾ പ്രൊസസസ്, ഫാക്കൽറ്റി ഓഫ് മാത്തമാറ്റിക്സ് മെക്കാനിക്സ് വിഭാഗത്തിൽ നിന്നും വേർതിരിച്ചു.
1989: ഫാക്കൽറ്റി ഓഫ് സോഷ്യോളജി പുതുതായി ആരംഭിച്ചു.
1991: സോവിയറ്റ് യൂണിയൻറെ അപചയത്തിനുശേഷം സർവ്വകലാശാല വീണ്ടും സെന്റ് പീറ്റേഴ്സ് ബാർഗ് യൂണിവേഴ്സിറ്റി എന്നു പുനർനാമകരണം       ചെയ്യപ്പെട്ടു.
1990s: മൂന്നു പുതിയ ഫാക്കൽറ്റികൾ ആരംഭിച്ചു.
: 1993 ൽ ഫാക്കൽറ്റി ഓഫ് മാനേജ്മെൻറ്, 1994 ൽ സ്കൂൾ ഓഫ് ഇൻറർനാഷണൽ റിലേഷൻസ്, 1995  ൽ ഫാക്കൽറ്റി ഓഫ് മെഡിസിൻ എന്നിവ.
2008-2010: മൂന്നു പുതിയ ഫാക്കൽറ്റികൾ സംഘടിപ്പിച്ചു: ഫാക്കൽറ്റി ഓഫ് പൊളിറ്റിക്കൽ സയൻസ്, ഫാക്കൽറ്റി ഓപ് ആർട്സ്, ഫാക്കൽറ്റി ഓഫ് ഡെൻറിസ്ട്രി മെഡിക്കൽ ടെക്നോളജീസ് എന്നിവ.
ഘടന സെന്റ് പീറ്റേർസ്ബർഗ് സ്റ്റേറ്റ് യൂണിവേഴ്സിറ്റി.
സെന്റ് ഇസാക്സ് കത്തീഡ്രലിൽനിന്നുള്ള കാഴ്ച്ച.
ഭരണനിർവഹണം ദ 'ട്വൽവ് കോളജിയ' ബിൽഡിംഗ്.
ഈ സർവ്വകലാശാല റഷ്യൻ ഫെഡറേഷൻ സർക്കാർ നേരിട്ടു കൈകാര്യം ചെയ്യുന്ന ഉന്നതവിദ്യാഭ്യാസത്തിനുള്ള ഒരു ഫെഡറൽ സ്റ്റേറ്റ് സ്ഥാപനമാണ്.
ഇതിൽ 24 പഠനവിഭാഗങ്ങളും ഇൻസ്റ്റിറ്റ്യൂട്ടുകളുമാണുള്ളത്.
ഇവ ഡിപ്പാർട്ട്മെന്റുകൾ, സ്പോർട്സ് ഡിപ്പാർമെന്റ്, റെക്റ്റൊറേറ്റ്, ഗോർക്കി സയന്റിഫിക് ലൈബ്രറി , അക്കാദമിക് ജിംനേഷ്യം , പബ്ലിഷിംഗ് ഹൌസ് , ക്ലിനിക് എന്നിങ്ങനെയുള്ള  മറ്റ് പ്രധാന ഘടനാപരമായ ഉപവിഭാഗങ്ങളായി വീണ്ടും  വിഭജനം നടത്തിയിരിക്കുന്നു.
യൂണിവേഴ്സിറ്റിയുടെ സ്വയം ഭരണത്തിന്റെ ഉന്നതസ്ഥാനത്തുള്ളത് അതിന്റെ നിയമസഭയാണ്.
ഇത് റെക്ടറേയും (പ്രിൻസിപ്പലിനു തുല്യം) യൂണിവേഴ്സിറ്റി അക്കാദമി ബോർഡിനേയും അഞ്ച് വർഷത്തേക്ക് തിരഞ്ഞെടുക്കുന്നു.
യൂണിവേഴ്സിറ്റി അസംബ്ലിയിൽ യൂണിവേഴ്സിറ്റി അക്കാദമിക് ബോർഡ് അംഗങ്ങളും പ്രധാന ഘടനാപരമായ ഉപവിഭാഗങ്ങളുടെ ജനറൽ അസംബ്ലി നിയോഗിച്ച പ്രതിനിധി സംഘവും സർവ്വകലാശാലയുടെ അക്കാദമിക് ബോർഡ് നിശ്ചയിച്ച ക്വാട്ടകൾ പ്രകാരം ഉൾക്കൊള്ളുന്നു.
സർവകലാശാലയുടെ പൊതു ഭരണനിർവ്വഹണം അക്കാദമിക് ബോർഡിൽ നിക്ഷിപ്തമാണ്.
അധ്യക്ഷത വഹിക്കുന്ന റെക്ടറിനൊപ്പം, യൂണിവേഴ്സിറ്റിയുടെ പ്രസിഡന്റ്, വൈസ് റെക്ടർമാർ, പ്രധാന ഘടനാപരമായ ഉപവിഭാഗങ്ങളുടെ പ്രതിനിധികൾ എന്നിവർ ഉൾപ്പെടുന്നു.
അതുപോലെ, ഒരു ഫാക്കൽറ്റിയുടെ  ജനറൽ അഡ്മിനിസ്ട്രേഷൻ, ഫാക്കൽറ്റി അസംബ്ലി അഞ്ച് വർഷത്തേയ്ക്കു തിരഞ്ഞെടുത്ത അക്കാദമിക് ബോർഡിൽ നിക്ഷിപ്തമായിരിക്കും.
തെരഞ്ഞെടുപ്പു നടപടിക്രമങ്ങളും വകുപ്പു ക്വോട്ടാകളും തീരുമാനിക്കുന്നത് ഫാക്കൽറ്റി-ലെവലിലുള്ള അക്കാദമിക് ബോർഡ് തന്നെയാണ്.
ഫാക്കൽറ്റിയെ നയിക്കുകയും അതിന്റെ അക്കാദമിക് ബോർഡിൽ അദ്ധ്യക്ഷത വഹിക്കുകയും ചെയ്യുന്ന ഡീൻ ഫാക്കൽറ്റി അക്കാദമിക് ബോർഡിനാൽ 5 വർഷത്തേയ്ക്കു തെരഞ്ഞെടുക്കപ്പെടുന്നു.
അധ്യയന വർഷം കാമ്പസുകൾ ഫാക്കൽറ്റികളും ഇൻസ്റ്റിറ്റ്യൂട്ടുകളും
SPbSU 24 സവിശേഷമായ ഫാക്കൽറ്റികൾ ചേർന്നു രൂപീകരിക്കപ്പെട്ടതാണ് : ഫാക്കൽറ്റി ഓഫ് അപ്ലൈഡി മാത്തമാറ്റിക്സ് കൺട്രോള് പ്രോസസ്സസ് ( *rus | *eng Archived 2017-10-14 at the Wayback Machine ) ഫാക്കൽറ്റി ഓഫ് ബയോളജി ( *rus ) ഇൻസ്റ്റിറ്റ്യൂട്ട് ഓഫ് കെമിസ്ട്രി ഫാക്കൽറ്റി ഓഫ് ഡൻറിസ്ട്രി ആൻറ് മെഡിക്കൽ ടെക്നോളജി ( *rus ) ഫാക്കൽറ്റി ഓഫ് എക്കണോമിക്സ ( *rus ) ഇൻസ്റ്റിറ്റ്യൂട്ട് ഓഫ് എർത്ത് സയൻസ് ( *rus Archived 2014-09-01 at the Wayback Machine ) ഇൻസ്റ്റിറ്റ്യൂട്ട് ഓഫ് ഹിസ്റ്ററി ( *rus ) സ്കൂൾ ഓഫ് ഇൻറർനാഷണൽ റിലേഷൻസ് ( *rus ) ഫാക്കൽറ്റി ഓഫ് ലോ ഫാക്കൽറ്റി ഓഫ് ലിബറൽ ആർട്സ് സയൻസസ് ( *rus | *eng ) ഫാക്കൽറ്റി ഓഫ് മാത്തമാറ്റിക്സ് മെക്കാനിക്സ് ( *rus | *eng ) ഫാക്കൽറ്റി ഓഫ് മെഡിസിൻ ( *rus ) ഫാക്കൽറ്റി ഓഫ് ഓറിയൻറൽ സ്റ്റഡീസ് ( *rus | *eng ) ഫാക്കൽറ്റി ഓഫ് ആർട്സ് ( *rus | *eng Archived 2013-12-03 at the Wayback Machine ) ഫാക്കൽറ്റി ഓഫ് ഫിലോളജി ( *rus | *eng ) ഇൻസ്റ്റിറ്റ്യൂട്ട് ഓഫ് ഫിലോസഫി ( *rus | *eng ) ഫാക്കൽറ്റി ഓഫ് ഫിസിക്സ് ( *rus | *eng ) ഫാക്കൽറ്റി ഓഫ് പൊളിറ്റിക്കൽ സയൻസ് ( *rus | *eng Archived 2023-12-02 at the Wayback Machine ) ഫാക്കൽറ്റി ഓഫ് സൈക്കോളജി ( *rus | *eng Archived 2013-12-03 at the Wayback Machine ) ഫാക്കൽറ്റി ഓഫ് സോഷ്യോളജി ( *rus ) ഗ്രാജ്വേറ്റ് സ്കൂൾ ഓഫ് മാനേജ്മെൻറ് മിലിട്ടറി ഫാക്കൽറ്റി ( *rus Archived 2017-01-24 at the Wayback Machine ) സ്കൂൾ ഓഫ് ജേർണലിസം മാസ് കമ്യൂണിക്കേഷൻസ് ( *rus | *eng ) ഫാക്കൽറ്റി ഓഫ് അപ്ലൈഡ് കമ്യൂണിക്കേഷൻസ് ഫാക്കൽറ്റി ഓഫ് ജേർണലിസം
ഫിസിക്കൽ കൾച്ചർ സ്പോർട്സ് വകുപ്പിന്റെ ഒരു ശാഖയും ഇതോടൊപ്പമുണ്ട്.
( *rus ) റെക്റ്റേർസിൻറെ (പ്രിൻസിപ്പൽമാരുടെ) പട്ടിക Pyotr Pletnyov .
ഹെയ്ൻ‍റിച്ച് ലെൻസ് കാൾ ഫെഡൊറോവിച്ച് കെസ്ലർ .
ഇവാൻ ബോർഗ്മാൻ 1819–1821 മിഖായിൽ ബലുഗ്യാൻസ്കി 1821–1825 യെവ്ഡോകിം സ്യാബ്ലോവ്സ്കി 1825–1836 അന്റോയിൻ ജ്യൂഡി ഡുഗൌർ 1836–1840 ഇവാൻ ഷുൾഗിൻ 1840–1861 പ്യോട്ടിർ പ്ലെറ്റ്നിയോവ് 1861–1863 അലക്സാണ്ടർ വോസ്ക്രെസെൻസ്കി 1863–1865 ഹെയ്ൻ‍റിച്ച് ലെൻസ് 1865–1867 അലക്സാണ്ടർ വോസ്ക്രെസെൻസ്കി 1867–1873 കാൾ ഫെഡൊറോവിച്ച് കെസ്ലർ 1873–1876 പ്യോട്ടിർ റെഡ്കിൻ 1876–1883 ആന്ദ്രേ ബെക്കെറ്റോവ് 1883 (1884)–1887 ഇവാൻ ആൻഡ്രീവ്സ്കി 1887–1890 മിഖായിൽ വ്ലാഡിസ്ലാവ്‍ലേവ് 1890–1897 പ്യോട്ടിർ നികിറ്റിൻ 1897–1899 വി. സെർഗീവിച്ച് 1899–1903 അഡോൾഫ് ഹോംസ്റ്റെൻ 1903–1905 എ. സ്ഡാനോവ് 1905–1910 ഇവാൻ ബോർഗ്മാൻ 1910–1911 ഡേവിഡ് ഗ്രിം 1911–1918 എർവിൻ ഗ്രിം 1918–1919 അലക്സാണ്ടർ ഇവാനോവ് 1919 സെർജീ സെബെലേവ് 1919–1922 വ്ലാഡിമീർ ഷിംകെവിച്ച് 1922–1926 നിക്കോളായ് ഡെർഷാവിൻ 1926–1927 വി. ടൊമാഷേവ്സ്കി 1927–1930 മിഖായിൽ സെരെബ്രിയാക്കോവ് 1930–1932 യൂറി നികിച്ച് (ഡയറക്ടർ) 1932–1933 വി. സെര്യോഷ്നിക്കോവ് (ഡയറക്ടർ) 1933–1938 മിഖായിൽ ലാസുർകിൻ (ഡയറക്ടർ) 1938–1939 കോൺസ്റ്റാൻറിൻ ലുകാഷേവ് (ഡയറക്ടർ) 1939 എ. മർച്ചെൻകോ (ഡയറക്ടർ) 1939–1941 പി. സൊളോട്ടുഖിൻ (ഡയറക്ടർ) 1941–1948 അലക്സാണ്ടർ വോസ്നെസെൻസ്കി 1948–1950 നികിത ഡോമ്നിൻ 1950–1952 അലെക്സി ഇല്യൂഷിൻ 1952–1964 അലക്സാണ്ടർ അലക്സാണ്ട്രോവ് 1964–1970 കിരിൽ വൈ. കൊണ്ട്രാറ്റ്യേവ് 1970–1975 ഗ്ലെബ് മകറോവ് 1975–1986 വാലൻറിൻ അലെക്സോവ്സ്കി 1986–1993 സ്റ്റാനിസ്ലാവ് മെർകുറിയേവ് 1993(1994)–2008 ല്യൂഡ്മില വെർബിറ്റ്സ്കായ since 2008 നിക്കോളായി ക്രോപാച്ചേവ് പൂർവ്വ വിദ്യാർത്ഥികൾ പ്രസിഡന്റ് വ്ലാഡിമിർ പുട്ടിൻ .
വേൾഡ് എക്കണോമിക് ഫോറത്തിന്റെ വാർഷിക സമ്മേളനത്തിൽ റഷ്യൻ പ്രധാനമന്ത്രി ഡിമിത്രി മെദ്വദേവ് (2011).
ലിത്വാനിയയുടെ പ്രസിഡന്റ്  ഡാലിയ ഗ്രിബൌസ്കായിറ്റെ .
സെന്റ് പീറ്റേഴ്സ്ബർഗ് സ്റ്റേറ്റ് യൂണിവേഴ്സിറ്റി നിരവധി നോബൽ സമ്മാന ജേതാക്കളെ പ്രദാനം ചെയ്തിട്ടുണ്ട്.
പ്രധാനമന്ത്രിമാരായിരുന്ന പ്യോട്ടിർ സ്റ്റോളിപ്പിൻ , വ്ലാഡിമിർ ലെനിൻ , റഷ്യൻ പ്രസിഡന്റ് വ്ലാഡിമിർ പുട്ടിൻ , റഷ്യയുടെ മുൻ പ്രസിഡന്റും നിലവിലെ പ്രധാനമന്ത്രിയുമായ ഡിമിട്രി മെദ്വെദേവ് , ലിത്വാനിയൻ പ്രസിഡന്റ് ഡാലിയ ഗ്രിബൌസ്കായിറ്റെ എന്നിവരും ഗണിതശാസ്ത്രജ്ഞൻ മിഖായിൽ ഗ്രോമോവും ഈ സർവ്വകലാശാലയിലെ പൂർവ്വവിദ്യാർത്ഥികളായിരുന്നു.
പാർട്ണർ യൂണിവേഴ്സിറ്റീസ് Carleton University , കാനഡ യൂണിവേഴ്സിറ്റി ഓഫ് ടാർട്ടു , എസ്റ്റോണിയ University of Greifswald , ജർമ്മനി University of Passau , ജർമ്മനി യൂണിവേഴ്സിറ്റി ഓഫ് ഗ്രോയിൻജെൻ , ദ നെതർലാൻറ് Ching Yun University , റിപ്പബ്ലിക് ഓഫ് ചൈന (തൈവാൻ) ജോർജ്ജ് മാസൻ യൂണിവേഴ്സിറ്റി , ഐക്യനാടുകൾ University of California , ഐക്യനാടുകൾ Viadrina European University Frankfurt Oder , ജർമ്മനി Kadir Has University ഇസ്താംബൂൾ , തുർക്കി Hankuk University of Foreign Studies സിയൂൾ , തെക്കൻ കൊറിയ ഗ്രെനോബിൾ ആൽപ്സ് യൂണിവേഴ്സിറ്റി , ഫ്രാൻസ് HEC Paris , ഫ്രാൻസ് ഇതും കാണുക റഷ്യയിലെ വിദ്യാഭ്യാസം റഷ്യയിലെ യൂണിവേഴ്സിറ്റികളുടെ പട്ടിക സ്മോൽനി കോളജ് റഷ്യൻ ശാസ്ത്രജ്ഞന്മാരുടെ പട്ടിക യൂറോപ്പിലെ ആദ്യകാല ആധുനിക കാല സർവ്വകലാശാലകളുടെ പട്ടിക അവലംബം ↑
കാഞ്ഞങ്ങാട് ഇംഗ്ലീഷ് വിലാസം https://ml.wikipedia.org/wiki/Kanhangad
കാഞ്ഞങ്ങാട് ( pronunciation ⓘ ) കാസർഗോഡ്‌ ജില്ലയിലെ പ്രധാന നഗരം ആണ്.
ഇത് Class1 UAs/towns വിഭാഗത്തിൽ ഉൾപ്പെടുന്ന നഗരമാണ്.
ഇത് കാസർഗോഡ്‌ ജില്ലയിലെ ഒരു നഗരസഭയുമാണ് .
കാസർഗോഡ് ജില്ലയിലെ ഏറ്റവും ജനസംഖ്യയുള്ള നഗരം കാഞ്ഞങ്ങാട് ആണ്.
കാസർഗോഡ് ജില്ലയിലെ മദ്ധ്യഭാഗത്തു നിന്നും അല്പം തെക്കു മാറി കാസർഗോഡ് പട്ടണത്തിൽ നിന്നും 25 കിലോമീറ്റർ അകലെയാണ് കാഞ്ഞങ്ങാട് സ്ഥിതിചെയ്യുന്നത്.
നഗര കേന്ദ്രമായ കോട്ടച്ചേരിയിൽ നിന്നും അര കിലോമീറ്റർ തെക്കായി പുതിയകോട്ടയിൽ (പുതിയ കോട്ട  എന്ന അർത്ഥം വരുന്ന ഹൊസ എന്ന കന്നഡ പദത്തിൽ നിന്നും ദുർഗ എന്ന സംസ്കൃത പദത്തിൽ നിന്നുമാണ് പുതിയകോട്ട എന്ന പേരുണ്ടായത്) മുൻസിപ്പൽ കാര്യാലയവും മറ്റ് ഭരണ സംബന്ധമായ കെട്ടിടങ്ങളും പോലീസ് സ്റ്റേഷനും കോടതിയും സർക്കാർ ആശുപത്രിയും സ്ഥിതിചെയ്യുന്നു.
വളരെ വീതി എറിയ പാത നഗരത്തിന്റെ വ്യത്യസ്തത ആണ്.
ഇവിടെ നിന്നും പാണത്തൂർ , വെള്ളരിക്കുണ്ട് , ബന്തടുക്ക , സുള്ള്യ , മടിക്കേരി , ബാംഗ്ലൂർ , മൈസൂർ , മംഗലാപുരം , കാസറഗോഡ് , കണ്ണൂർ , കോട്ടയം , തിരുവനന്തപുരം തുടങ്ങി മിക്കവാറും എല്ലാ ഭാഗത്തേക്കും ബസ് ലഭിക്കും.
കാസർഗോഡ് ജില്ലയിലെ ന്യൂയോർക്ക് എന്ന പേരിലാണ് ഈ നഗരം അറിയപ്പെടുന്നത്.
ജില്ലയിലെ മറ്റു നഗരങ്ങളിൽനിന്നും ചെറുപട്ടണങ്ങളിൽ നിന്നും വ്യത്യസ്തമായി വീതിയേറിയതും നേർരേഖയിലുള്ളതുമായ നഗരപാതകളും രാത്രിയിൽ തെളിയുന്ന തെരുവിളക്കുകളും പ്രധാനപാതയ്ക്ക് അഭിമുഖമായി നിൽക്കുന്ന കെട്ടിടങ്ങളുമാണ് ഈ ഒരു വിശേഷണത്തിന് അർഹമാക്കുന്നത്.
പഴംതമിഴ്പ്പാട്ടുകളിൽ ഏഴിമല ആസ്ഥാനമാക്കി ഭരിച്ചിരുന്ന നന്ദരാജാവിന്റെ കീഴിലായിരുന്നു ഈ പ്രദേശം എന്നു് പരാമർശിക്കുന്നുണ്ട്.
എങ്കിലും കാഞ്ഞങ്ങാടിന്റെ ചരിത്രം ക്രിസ്ത്യബ്ദം എട്ടാം നൂറ്റാണ്ടോടുകൂടി മാത്രമേ വ്യക്തതയോടെ അറിയാൻ സാധിക്കുന്നുള്ളു.
ഈ കാലയളവിൽ കാഞ്ഞങ്ങാടും പരിസരവും രണ്ടാം ചേരസാമ്രാജ്യത്തിന്റെ ഭാഗമായിരുന്നു.
ചേരരാജാക്കന്മാരുടെ കീഴിൽ പയ്യന്നൂർ കഴകത്തിൽ പെട്ട 32 തുളുഗ്രാമങ്ങളിലൊന്നായിരുന്നു ഈ പ്രദേശം.
പുല്ലീരിൽ നിന്നും ലഭിച്ച ഭാസ്കര രവിവർമ്മൻ രണ്ടാമൻ എന്ന ചേരരാജാവിന്റെ കൊടവലം ശാസനം ചേരസാമ്രൈജ്യത്തിന്റെ ഇവിടുത്തെ രാഷ്ട്രീയാധിപത്യം വ്യക്തമാക്കുന്നു.
അതിനുശേഷം കോലത്തുനാടിന്റെ കീഴിലായതോടെയാണ് ഈ പ്രദേശത്തിന് കാഞ്ഞങ്ങാടെന്ന പേര് ലഭിക്കുന്നത്.
കോലത്തിരിയുടെ കീഴിലെ ഇടപ്രഭുവായ കാഞ്ഞൻ ആയിരുന്നു ഇവിടെ ഭരണകാര്യങ്ങൾ നോക്കിയിരുന്നത്.
"കാഞ്ഞന്റെ നാട്" പിന്നീടു് കാഞ്ഞങ്ങാട് എന്നു് അറിയപ്പെടാൻ തുടങ്ങി.
കൃഷിക്കും മറ്റും ഉപകാരപ്രദമല്ലാതിരുന്ന പൂഴി പ്രദേശം എന്ന അർത്ഥം വരുന്ന കാഞ്ഞ നാട് എന്ന പദമാണ് പിന്നീട് കാഞ്ഞങ്ങാട് എന്നറിയപ്പെട്ടു തുടങ്ങിയത് എന്ന വാദമാണ് കൂടുതൽ വാസ്തവം.
നീലേശ്വരം രാജവംശം രൂപപ്പെട്ടതോടെ കാഞ്ഞങ്ങാട് നീലേശ്വരം രാജാവിന്റെ കീഴിലായി.
പതിനെട്ടാം നൂറ്റാണ്ടിന്റെ ആദ്യം കർണ്ണാടകത്തിലെ ബദനൂർ ആസ്ഥാനമാക്കി ഭരിച്ചിരുന്ന ഇക്കേരി രാജവംശം നീലേശ്വരം രാജാവിനെ തോൽപ്പിച്ചു് ഈ പ്രദേശം അവരുടെ കീഴിലാക്കി.
നീലേശ്വരം രാജാവിനെ പ്രതിരോധിക്കാൻ 1713-ൽ ഇക്കേരി രാജാവ് ഇവിടെ ഒരു കോട്ട പണിയുകയും, അങ്ങനെ ഈ പ്രദേശം പുതിയകോട്ട അഥവാ ഹോസ്ദുർഗ് എന്നുകൂടി അറിയപ്പെട്ടു.
ഇക്കേരി രാജവംശത്തിന്റെ തകർച്ചക്കു് ശേഷം മൈസൂർസുൽത്താന്റെ അധീനതയിലായി ഈ പ്രദേശം.
1799-ൽ ടിപ്പുവിന്റെ മരണശേഷം ബ്രിട്ടീഷുകാരുടെ ഈസ്റ്റ് ഇന്ത്യാ കമ്പിനി ഈ പ്രദേശത്ത് തങ്ങളുടെ ഭരണം അടിച്ചേൽപ്പിച്ചു.
1799 മുതൽ 1862 വരെ ഈസ്റ്റ് ഇന്ത്യാ കമ്പനിയുടെ ബോംബെ പ്രസിഡൻസിയുടെ ഭാഗമായ ബേക്കൽ താലൂക്കിലായിരുന്നു കാഞ്ഞങ്ങാട്.
1862 ഏപ്രിൽ 15-ന് ദക്ഷിണ കന്നട ജില്ല മദ്രാസ് പ്രസിഡൻസിയിലാക്കിയപ്പോൾ ഈ പ്രദേശം ബേക്കൽ താലൂക്കിനു് പകരമായി വന്ന കാസർഗോഡ് താലൂക്കിലായി.
കേരള സംസ്ഥാന രൂപീകരണശേഷം 1957 ജനുവരി 1-നു് ഹോസ്ദുർഗ് താലൂക്ക് നിലവിൽ വന്നപ്പോൾ അതിന്റെ ആസ്ഥാനമായി കാഞ്ഞങ്ങാട് മാറി.
ദേശീയ പ്രസ്ഥാനം
ഇന്ത്യൻ ദേശിയ പ്രസ്ഥാനത്തിന്റെ ഒരു പ്രധാന സമരവേദിയായിരുന്നു കാഞ്ഞങ്ങാട്.
1925-ജനുവരി 1-നു് കാഞ്ഞങ്ങാട് ചേർന്ന  കോൺഗ്രസ് പ്രവർത്തകയോഗം ഇവിടെ വിപുലമായ ഒരു ഖദർശാല തുടങ്ങുവാൻ തീരുമാനിച്ചു.
ഇതി ഖാദി പ്രചരണത്തിന്റെ ആവേശം കൂട്ടിയതിനൊപ്പം സ്വാതന്ത്രസമര പ്രവർത്തനങ്ങൾക്കു് നല്ല ദിശാബോധവും നൽകി.
1925 ജനുവരിയിൽ ഇന്ത്യൻ നാഷണൽ കോൺഗ്രസിന്റെ ഹോസ്ദുർഗ് യൂണിറ്റ് രൂപീകൃതമായി.
എ സി കണ്ണൻ നായർ ആദ്യ പ്രസിഡണ്ടും, കെ ടി കുഞ്ഞിരാമൻ നമ്പ്യാർ ആദ്യ സെക്രട്ടറിയുമായിരുന്നു.
1926 ഏപ്രിലിൽ ദേശിയ വിദ്യാഭ്യാസ പ്രചരണത്തിനായി വെള്ളിക്കോത്ത്‌ വിജ്ഞാനദായിനി സംസ്കൃത സ്കൂൾ പ്രവർത്തനമാരംഭിച്ചു.
പിന്നീട് ഇവിടുത്തെ ദേശീയപ്രസ്ഥാനത്തിന്റെ സിരാകേന്ദ്രമായി ഈ സ്കൂൾ മാറി.
എ സി കണ്ണൻ നായർ, കെ ടി കുഞ്ഞിരാമൻ നമ്പ്യാർ, ദാമോദരഭക്ത, വിദ്വാൻ പി കേളുനായർ , ഇ രാഘവപണിക്കർ തുടങ്ങിയ പ്രമുഖ കോൺഗ്രസ് പ്രവർത്തകരായിരുന്നു ഇവിടുത്തെ അദ്ധ്യാപകർ.
കേരളീയൻ , കെ മാധവൻ , ഗാന്ധി കൃഷ്ണൻ നായർ എന്നിവരൊക്കെ ഇവിടുത്തെ വിദ്യാർത്ഥികളായിരുന്നു.
വിദേശ വസ്ത്ര ബഹിഷ്കരണം, മദ്യവർജ്ജനം, ഹരിജനോദ്ധാാരണം തുടങ്ങിയ സമരപരിപാടികൾ ഇവിടെ വ്യാപകമായി നടന്നിരുന്നു.
ആശയ പ്രചരണത്തിനായി ശക്തി എന്ന പേരിൽ ഒരു കൈയെഴുത്തു മാസിക കെ ടി കുഞ്ഞിരാമൻ നമ്പ്യാരുടെ പത്രാധിപത്യത്തിൽ ഇവിടെ നിന്നും ആരംഭിച്ചിരുന്നു.
തദ്ദേശ സ്വയംഭരണം
നിലവിൽ കാസർഗോഡ് ജില്ലയിലെ മൂന്നു നഗരസഭകളിൽ ഒന്നാണ്  കാഞ്ഞങ്ങാട് നഗരസഭ .
റോഡ്, റെയിൽ, വ്യോമ, കടൽ ഗതാഗതം ഈ നഗരത്തെ ബന്ധിച്ചിരിക്കുന്നു.
കാഞ്ഞങ്ങാട് നഗരത്തിനു മുകളിലൂടെ വിമാനങ്ങൾ പറക്കുന്നതും നഗരത്തിലെ കടലോരത്തുകൂടി കപ്പലുകൾ പോകുന്നത് കാണാനും സാധിക്കും.
വിദ്യഭ്യാസസ്ഥാപനങ്ങൾ ദുർഗ്ഗ ഹയർസെക്കന്ററി സ്കൂൾ കാഞ്ഞങ്ങാട് ജി. എച്ച്. എസ്.എസ്. ഹോസ്ദുർഗ് ജി. എച്ച്. എസ്. എസ്. ബെല്ല ഈസ്റ്റ് സ്വാമി നിത്യാനന്ദ ഇംഗ്ലീഷ് മീഡിയം സ്കൂൾ, കുശാൽ നഗർ ജി. വി. എച്ച്. എസ്. എസ്. കാഞ്ഞങ്ങാട് ജി. എച്ച്. എസ്. ഉപ്പിലിക്കൈ ഇഖ്ബാൽ ഹയർ സെക്കന്ററി സ്കൂൾ അജാനൂർ എം സി ബി എം എ എൽ പി സ്കൂൾ ബല്ലാകടപ്പുറം ലിറ്റിൽ ഫ്ലവർ ഹയർ സെക്കന്ററി വിദ്യാലയം ചിന്മയ വിദ്യാലയം, കാഞ്ഞങ്ങാട് ജി.യുയപി.
എസ്, അരയി പിപിടിഎസ് എ എൽ പി സ്കൂൾ ബാവാ നഗർ യു.ബി.എം.സി.എ.എൽ.പി.എസ്, ഹോസ്ദുർഗ്ഗ് കോളേജുകൾ നെഹ്റു ആർട്സ് ആന്റ് സയൻസ് കോളേജ് കാർഷിക കോളേജ്, പടന്നക്കാട് സ്വാമി നിത്യാനന്ദ പോളിടെൿനിക്ക് നിത്യാനന്ദ എഞ്ചിനീയറിംഗ് കോളേജ് സ്ഥിതിവിവരക്കണക്കുകൾ
2001 -ലെ കാനേഷുമാരി അനുസരിച്ച് കാഞ്ഞങ്ങാട്ടിലെ ജനസംഖ്യ 65,499 ആണ്.
കാഞ്ഞങ്ങാടിന്റെ സാക്ഷരതാ നിരക്ക് 78% ആണ്.
പുരുഷന്മാരുടെ സാക്ഷരതാ നിരക്ക് 83%-വും സ്ത്രീകളുടേത് 74%-വും ആണ്.
ജനസംഖ്യയുടെ 12%-വും ആറു വയസ്സിൽ താഴെയുള്ള കുട്ടികളാണ്.
‍ പ്രധാന സ്ഥലങ്ങൾ ആനന്ദാശ്രമം : നഗരത്തിൽ നിന്ന് 3 കിലോമീറ്റർ അകലെ മാവുങ്കാലിൽ സ്ഥിതിചെയ്യുന്ന ആനന്ദാശ്രമം 1939 ൽ സ്വാമി രാംദാസാണ് സ്ഥാപിച്ചത്.
പ്രകൃതി ഭംഗി കൊണ്ടും പ്രശാന്തത കൊണ്ടും ഇന്ത്യയ്ക്കകത്തും പുറത്തും നിന്നും ഒട്ടേറെ സഞ്ചാരികളെ ആകർഷിക്കുന്ന ആശ്രമം ഒട്ടേറെ ജീവകാരുണ്യപ്രവർത്തനങ്ങളും നടത്തി വരുന്നു.
മടിയൻ കൂലോം ക്ഷേത്രം : കാഞ്ഞങ്ങാടിന് അടുത്ത് ഉള്ള ഈ ക്ഷേത്രത്തിലെ പ്രതിഷ്ഠ ഭദ്രകാളിയാണ് .
മെയ് മാസങ്ങളിലും / ജനുവരി മാസങ്ങളിലും നടക്കുന്ന ക്ഷേത്രോത്സവങ്ങളിൽ ഇവിടെ നടക്കുന്നു.
ഹോസ്ദുർഗ്ഗ് കോട്ട (കാഞ്ഞങ്ങാടിനു അര കിലോമീറ്റർ തെക്ക്) ഇക്കേരി രാജവംശത്തിലെ സോമശേഖര നായക്ക് സ്ഥാപിച്ചതാണ് ഈ കോട്ട.
നിത്യാനന്ദാശ്രമം ഹോസ്ദുർഗ്ഗ് കോട്ടയ്ക്ക് അടുത്തുള്ള ഒരു ആത്മീയ കേന്ദ്രമാണ് നിത്യാനന്ദാശ്രമം.
ഗുജറാത്തിലെ സോമനാഥ ക്ഷേത്രത്തിന്റെ മാതൃകയിൽ 1963 -ൽ നിർമ്മിച്ച ഇവിടത്തെ നിത്യാനന്ദ ക്ഷേത്രം പ്രശസ്തമാണ്.
സ്വാമി നിത്യാനന്ദ ഭഗവാന്റെ ഒരു പഞ്ചലോഹത്തിൽ തീർത്ത പൂർണ്ണകായ പ്രതിമ ഈ ആശ്രമത്തിനു മുന്നിലുണ്ട്.
മഞ്ഞംപൊതിക്കുന്ന് - ആനന്ദാശ്രമത്തിന് തൊട്ടു പിന്നിൽ മഞ്ഞംപൊതി വീരമാരുതി ക്ഷേത്രം സ്ഥിതി ചെയ്യുന്നു.
രാമരാവണയുദ്ധം രാമായണ കാലഘട്ടത്തിൽ നടന്നപ്പോൾ ഹനുമാൻ മൃതസഞ്ജീവനി ഹിമാലയത്തിൽ നിന്നും കൊണ്ടു വരുമ്പോൾ അടർന്നു വീണ ഭാഗമാണ് മഞ്ഞംപൊതിക്കുന്ന് എന്ന് വിശ്വസിക്കുന്നു.
നട്ടുച്ച സമയത്ത് പോലും ഉച്ച വെയിൽ കാഠിന്യമില്ലാത്ത മഞ്ഞംപൊതിക്കുന്ന് പൈതൃകതീർഥാടന കേന്ദ്രമായി വളർന്നു വരികയാണ്.
മഞ്ഞംപൊതിക്കുന്നിൽ വ്യാപകമായി മണ്ണെടുപ്പ് ആരംഭിച്ചപ്പോൾ പൈതൃക സംരക്ഷണ സമിതി കൺവീനർ സുകുമാരൻ പെരിയച്ചൂരിന്റെ ഇടപെടലാണ് മഞ്ഞംപൊതിക്കുന്നിനെ ജനശ്രദ്ധ യിലേക്ക് കൊണ്ടുവന്നത്.
പ്രധാന സാഹിത്യ-സാംസ്കാരികനായകന്മാർ മഹാകവി പി.കുഞ്ഞിരാമൻ നായർ വിദ്വാൻ പി.കേളു നായർ കാനായി കുഞ്ഞിരാമൻ പ്രീത് നമ്പ്യാർ രസിക ശിരോമണി കോമൻ നായർ അംബികാസുതൻ മാങ്ങാട് സുകുമാരൻ പെരിയച്ചൂർ രാജേന്രൻ പുല്ലൂർ പ്രധാന സ്വാതന്ത്ര്യ സമര സേനാനികൾ കെ.മാധവൻ എ.സി.കണ്ണൻ നായർ അതിരുകൾ കിഴക്ക് : മടിക്കൈ പടിഞ്ഞാറ് : അറബിക്കടൽ തെക്ക് : നീലേശ്വരം വടക്ക് : അജാനൂർ ചിത്രങ്ങൾ Vadagaramukku Nithyananda Ashram Railway Station ബസ്സ്റ്റാന്റ് ബസ്സ്റ്റാന്റിനു മുൻവശത്തെ റോഡ് ബേളൂർ ശിവക്ഷേത്രം.
ഇതും കാണുക Kanhangad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്ഥാനം : 12°19′N, 75°04′E
നീലേശ്വരം ഇംഗ്ലീഷ് വിലാസം https://ml.wikipedia.org/wiki/Nileshwaram നീലേശ്വരം നീലേശ്വരം 12°17′N 75°06′E ﻿ / ﻿ 12.28°N 75.1°E ﻿ / 12.28; 75.1 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് ഭരണസ്ഥാപനം(ങ്ങൾ) നീലേശ്വരം നഗരസഭ ചെയർപേഴ്സൺ ടി.വി. ശാന്ത ' ' വിസ്തീർണ്ണം 26.23 ചതുരശ്ര കിലോമീറ്റർ ജനസംഖ്യ 39,752 ജനസാന്ദ്രത 1515/ ച.
മീ കോഡുകൾ • തപാൽ • ടെലിഫോൺ 671314 +0467 സമയമേഖല UTC +5:30 പ്രധാന ആകർഷണങ്ങൾ കോട്ടപ്പുറം , തളിയിൽ നീലകണ്ഠേശ്വര ക്ഷേത്രം , നീലേശ്വരം കോവിലകം, മന്ദംപുറത്ത് കാവ്
കേരളത്തിലെ കാസർഗോഡ് ജില്ലയിൽ സ്ഥിതി ചെയ്യുന്ന ഒരു ചെറുപട്ടണവും നഗരസഭയുമാണ് നീലേശ്വരം .
കാസർഗോഡ് , കാഞ്ഞങ്ങാട് നഗരങ്ങളിൽ നിന്ന് യഥാക്രമം 36, 11 കിലോമീറ്റർ തെക്ക് മാറിയാണ് നീലേശ്വരം സ്ഥിതി ചെയ്യുന്നത്.
ചെറുവത്തൂർ, പിലിക്കോട്, മടിക്കൈ, കിനാനൂർ-കരിന്തളം, കയ്യൂർ-ചീമേനി, വെസ്റ്റ് എളേരി, ഈസ്റ്റ് എളേരി, ബളാൽ തുടങ്ങിയ ഗ്രാമങ്ങൾ നീലേശ്വരത്തിന് സമീപത്താണ് സ്ഥിതിചെയ്യുന്നത്.
കോലത്തിരി രാജകുടുംബത്തിലെ നീലേശ്വര രാജാക്കന്മാരുടെ ആസ്ഥാനമായിരുന്നു നീലേശ്വരം.
നീലേശ്വരത്ത് ശിവ പ്രതിഷ്‌ഠ നടത്തിയ നീലമഹർഷിയുടെ പേരിൽ നിന്നാണ് നീലേശ്വരം ഉണ്ടായതെന്ന വാദം കൂടി നിലവിലുണ്ട്.
കായലും, കടലും, മലയും, വയലും കൊണ്ട് സമ്പന്നമാണ് നീലേശ്വരം.
മലബാറിലെ പ്രധാന ടൂറിസ്റ്റ്‌ കേന്ദ്രങ്ങളായ കോട്ടപ്പുറം ഹൗസ്‌ബോട്ട്‌ ടെർമിനൽ, അഴിത്തല,  ഓർച്ച ബോട്ടിങ് എന്നിവ നീലേശ്വരത്താണ് സ്ഥിതിചെയ്യുന്നത്.
ആനച്ചാൽ ജുമാ മസ്ജിദ്, നീലേശ്വരം ടൗൺ ജുമാമസ്ജിദ്, ഓർച്ച ജുമാ മസ്ജിദ്,  തളിയിൽ ശിവ ക്ഷത്രം, മന്ദംപുറത്ത് കാവ് എന്നിവയാണ് പ്രധാന ആരാധനാലയങ്ങൾ.
നീലേശ്വരം കൊട്ടാരം ഇന്ന് പുരാവസ്തു വകുപ്പിന്റെ തനതുകലാ കേന്ദ്രമായി പ്രവർത്തിക്കുന്നു.
നീലേശ്വരം കൊട്ടാരം ചരിത്രം
നീലേശ്വരത്തിന്റെ സാംസ്കാരിക ചരിത്രം ക്രിസ്ത്വബ്ദം എട്ടാം നൂറ്റാണ്ടോടുകൂടിയേ വ്യക്തമാകുന്നുള്ളു.
ഈ കാലയളവിൽ നീലേശ്വരവും പരിസരപ്രദേശങ്ങളും രണ്ടാം ചേരസാമ്രാജ്യത്തിന്റെ ഭാഗമായിരുന്നു.
നീല മഹർഷി തപസ്സിരുന്ന സ്ഥലമായിരുന്നതിനാൽ നീലേശ്വരം എന്ന പേർ വന്നു എന്നൊരു ഐതിഹ്യമുണ്ട്.
ഈ പ്രദേശത്തെ പ്രസിദ്ധമായ തളി ക്ഷേത്രത്തിലെ പ്രതിഷ്ഠയായ നീല കണ്ഠേശ്വരനിൽ (ശിവൻ) നിന്ന് നീല കണ്ഠേശ്വരം എന്ന സ്ഥലനാമം ഉരുത്തിരിഞ്ഞ് നീലേശ്വരമായി രൂപാന്തരപ്പെട്ടതാണെന്നും പറയപ്പെടുന്നു.
നീലേശ്വരത്തിന്റെ സാംസ്കാരിക ചരിത്രം നീലേശ്വരം രാജവംശത്തിന്റെ സാംസ്കാരിക പൈതൃകവുമായി ഇഴചേർന്നു നിൽക്കുന്നു.
കോലത്തിരി രാജവംശത്തിന്റെയും സാമൂതിരി രാജവംശത്തിന്റെയും സങ്കലനമാണ് നീലേശ്വരം രാജവംശം.
കോലത്തിരി രാജവംശത്തിലെ അഭ്യാസ നിപുണനായ ഒരു രാജകുമാരൻ ഔദ്യോഗിക സന്ദർശനാർത്ഥം സാമൂതിരിയുടെ കൊട്ടാരത്തിലെത്തിയപ്പോൾ സാമൂതിരി രാജാവിന്റെ മരുമകളുമായി അനുരാഗത്തിലാവുകയും ഇതറിഞ്ഞ സാമൂതിരി കോലത്തിരിയുമായുള്ള രാഷ്ട്രീയ ചങ്ങാത്തം അവസാനിപ്പിച്ച് സൈനികാക്രമണം തുടങ്ങുകയും ചെയ്തു.
നവദമ്പതിമാരോട് സാമൂതിരിക്കുള്ള ശത്രുത മനസ്സിലാക്കിയ കോലത്തിരി തന്റെ അധീനതയിലുള്ള കോലത്തു നാടിന്റെ വടക്കേ അറ്റത്ത് നീലേശ്വരം ആസ്ഥാനമായുള്ള ഗ്രാമങ്ങൾ ഇവർക്ക് നൽകി മൂവായിരം പടയാളികളെ സംരക്ഷണത്തിനായി നിയോഗിക്കുകയും ചെയ്തു.
നീലേശ്വരം രാജവംശത്തിന്റെ ചരിത്രം ഇവിടെ നിന്ന് ആരംഭിക്കുന്നു.
കോഴിക്കോട് തളിയിൽ ശിവ ക്ഷേത്രത്തിൽ ആരാധന നടത്തി ശീലിച്ച രാജകുമാരിക്കുവേണ്ടി ആചാരാനുഷ്ഠാനങ്ങളുമായി നീലേശ്വരം തളിയിൽ ശിവക്ഷേത്രം നിർമ്മിക്കുകയും ചെയ്തു.
വിജയനഗര സാമ്രാജ്യത്തിന്റെ തകർച്ചയോടെ കർണ്ണാടകത്തിൽ ഇക്കേരി നായ്ക്കൻമാർ പ്രബല രാഷ്ട്രീയ ശക്തികളായി മാറി.
അവർ തുടർച്ചയായി നീലേശ്വരം ആക്രമിച്ചപ്പോൾ ഇക്കേരി ഭരണാധികാരി ശിവപ്പനായ്ക്കിന് കപ്പം കൊടുക്കുവാൻ നീലേശ്വരം രാജാവ് നിർബന്ധിതനാവുകയും ചെയ്തു.
ശിവപ്പനായ്ക്കിനുശേഷം അധികാരമേറ്റെടുത്ത സോമശേഖര നായ്ക്ക് 1735-ഓടെ നീലേശ്വരം പൂർണ്ണമായും കീഴടക്കി.
ഐതിഹാസികമായ ഈ വിജയത്തിന്റെ സ്മരണയ്ക്കായി ഇക്കേരി രാജാവ് ഒരു വിജയസ്തംഭം സ്ഥാപിക്കുകയും ചെയ്തു.
മൈസൂർ പ്രദേശത്ത് ഹൈദരാലിയുടെ രാഷ്ട്രീയാധിപത്യത്തോടെ നീലേശ്വരം പ്രദേശം മൈസൂർ സുൽത്താനായ ഹൈദരാലിയുടേയും പിന്നീട് ടിപ്പു സുൽത്താന്റെയും അധീനതയിലായി.
ശ്രീരംഗപട്ടണഉടമ്പടി പ്രകാരം കവ്വായിപ്പുഴ വരെയുള്ള മലബാർ പ്രദേശം ടിപ്പു സുൽത്താൻ ഇംഗ്ലീഷ് ഈസ്റ്റ് ഇന്ത്യാ കമ്പനിക്ക് 1792-ൽ വിട്ടുകൊടുത്തുവെങ്കിലും 1799-ൽ  ടിപ്പുവിന്റെ അന്ത്യത്തിനുശേഷം മാത്രമേ നീലേശ്വരവും മറ്റു പ്രദേശങ്ങളും ഇംഗ്ലീഷുകാരുടെ അധീനതയിൽ വന്നു ചേർന്നുള്ളു.
ഇവിടത്തെ ക്ഷേത്രങ്ങളിൽ ക്ഷേത്രപാലൻ, വൈരജാതൻ, മന്ദംപുറത്ത് ഭഗവതി, ആര്യക്കര ഭഗവതി, മുച്ചിലോട്ട് ഭഗവതി, മൂവാളംകുഴി ചാമുണ്ഡി, കേണമംഗലത്ത് ഭഗവതി, പാലോട്ട് ദൈവം, വിഷ്ണുമൂർത്തി, പുതിയ ഭഗവതി, പുലിയുർ കണ്ണൻ, പുലിയുർ കാളി, ചാമുണ്ഡി, രക്ത ചാമുണ്ഡി, പൊട്ടൻ ദൈവം, ഗുളികൻ, കാലിച്ചാൻ തെയ്യം, മുത്തപ്പൻ, തിരുവപ്പന, പാലന്തായി കണ്ണൻ തുടങ്ങിയ തെയ്യക്കോലങ്ങൾ കെട്ടിയാടാറുണ്ട്.
നീലേശ്വരം പള്ളിക്കരയിലെ ജന്മിയായിരുന്ന കുറുവാടൻ നായനാരുടെ കാലിച്ചെറുക്കനായ ഈഴവനായ കണ്ണൻ തെയ്യക്കോലമായി മാറിയ കഥ ഈ പ്രദേശത്തെ ഈഴവരുടെ സാമൂഹ്യചരിത്രവുമായി അഭേദ്യമായി കെട്ടു പിണഞ്ഞു കിടക്കുന്നു.
ഇന്ത്യൻ ദേശീയ പ്രസ്ഥാനത്തിന്റെ ഒരു പ്രവർത്തന കേന്ദ്രം കൂടിയായിരുന്നു നീലേശ്വരം.
1927 ഒക്ടോബർ 28-ന് മംഗലാപുരത്തേക്കുള്ള യാത്രാമദ്ധ്യേ മഹാത്മാഗാന്ധിക്ക് നീലേശ്വരം റെയിൽവെ സ്റ്റേഷനിൽ രാജാസ് ഹൈസ്കൂൾ വിദ്യാർത്ഥികളും അദ്ധ്യാപകരും നാട്ടുകാരും ഊഷ്മളമായ സ്വീകരണം നൽകിയിരുന്നു.
അതിന് നന്ദി പ്രകാശിപ്പിച്ചുകൊണ്ട് മഹാത്മജി തീവണ്ടിയിൽ വെച്ച് സ്വന്തം കൈപ്പടയിൽ എഴുതി കൈമാറിയ ആശംസ നീലേശ്വരത്തിന്റെ രാഷ്ട്രീയ ചരിത്രത്തിലെ ഒരു സുവർണ്ണരേഖയാണ്.
വിത്തിട്ടവർ വിളയെടുക്കണം എന്ന മുദ്രാവാക്യം ഉയർത്തിയ കർഷകസംഘം പാലായി എന്ന സ്ഥലത്ത് നടത്തിയ കർഷക സമരമായിരുന്നു പാലായി വിളവെടുപ്പ് സമരം (1940).
ഈ കർഷക പ്രക്ഷോഭം തന്നെയാണ് കയ്യൂർ കർഷകസമരത്തിന് വഴി തെളിച്ചത്.
1949 ഏപ്രിലിൽ നീലേശ്വരത്ത് നടന്ന ഇരുപതാമത് സമസ്ത കേരള സാഹിത്യ പരിഷത്ത് സമ്മേളനം ഈ പ്രദേശത്തിന്റെ സാംസ്ക്കാരിക ചരിത്രത്തിലെ ഒരു വഴിത്തിരിവായിരുന്നു.
സമ്മേളന നഗരിയെ നോക്കി നീലേശ്വരത്തെ ധവളേശ്വരം എന്ന് കവികൾ വിശേഷിപ്പിക്കുകയുണ്ടായി.
1980-ൽ നീലേശ്വരത്ത് നടന്ന മഹാകവി കുട്ടമത്ത് ജന്മശതാബ്ദി ആഘോഷപരിപാടികളും 1970-ൽ നടന്ന വടയന്തൂർ കഴകം പെരുങ്കളിയാട്ടവു
ം , 1990-ൽ നടന്ന പള്ളിക്കര കേണമംഗലം കഴകം പെരുങ്കളിയാട്ടവും എല്ലാം നീലേശ്വരത്തിന്റെ സാംസ്ക്കാരിക ചരിത്രത്തിലെ നാഴികക്കല്ലുകളായി നിലനിൽക്കുന്നു.
1957-ൽ ലോകത്തിലാദ്യമായി ഒരു കമ്മ്യൂണിസ്റ്റ് മന്ത്രിസഭ ബാലറ്റുപേപ്പറിലൂടെ അധികാരത്തിലേറിയപ്പോൾ അതിന്റെ അമരക്കാരനായിരുന്ന ഇ.
എം.എസിനെ തെരഞ്ഞെടുത്തയച്ച നിയോജക മണ്ഡലം (നീലേശ്വരം ദ്വയാംഗമണ്ഡലം) എന്ന നിലയിൽ നീലേശ്വരം അന്താരാഷ്ട്ര പ്രശസ്തി കൈവരിച്ചിട്ടുണ്ട്
ഏ.
ഡി 1293-നു മുമ്പു തന്നെ ഇവിടെ വാണിജ്യബന്ധങ്ങൾ ഉണ്ടായിരുന്നതായി രേഖകൾ പറയുന്നു.
സാമൂഹികചരിത്രം
ഡച്ചുകാർ വാണിജ്യ ഉൽപ്പന്നങ്ങൾ കാര്യങ്കോട് പുഴ വഴി കോട്ടപ്പുറത്ത് എത്തിച്ച്, അവിടെ നിന്നാണ് കയറ്റുമതിചെയ്തിരുന്നത്.
രണ്ടു-മൂന്ന് പതിറ്റാണ്ട് മുൻപുവരെ ജില്ലയിലെ പ്രധാനപ്പെട്ട ഒരു വാജിജ്യകേന്ദ്രമായിരുന്നു നീലേശ്വരം.
നീലേശ്വരത്തിന്റെ കിഴക്കൻ പ്രദേശങ്ങളായിരുന്ന പരപ്പ,വെള്ളരിക്കുണ്ട്, ചിറ്റാരിക്കാൽ, ചീമേനി തുടങ്ങിയ പ്രദേശങ്ങൾ ചെറുപട്ടണങ്ങളായി പരിണമിച്ചതോടുകൂടി ഒരു വാണിജ്യകേന്ദ്രം എന്ന നിലയിൽ നീലേശ്വരത്തിന്റെ പ്രാധ്യാന്യം തീർത്തും നഷ്ടപ്പെട്ടു.
നിലവാരമുള്ള നിരത്തുകൾ, വ്യാപാരസ്ഥാപങ്ങൾ, ഭക്ഷണശാലകൾ എന്നിവയുടെ അസാന്നിധ്യം ഈ ചെറുപട്ടണത്തെ ആശ്രയിക്കുന്നതിൽനിന്നും ജനങ്ങളെ പിൻവലിക്കുന്നു.
4 സിനിമ കൊട്ടകകൾ ഉണ്ടായിരുന്ന നീലേശ്വരം നിലവിൽ കേരളത്തിലെ നഗരസഭകളിൽ സിനിമ തിയേറ്റർ ഇല്ലാത്ത ഒരേ ഒരു മുനിസിപ്പാലിറ്റി എന്ന ഖ്യാതി പേറുന്നു.
തൊട്ടടുത്ത പട്ടണമായ കാഞ്ഞങ്ങാടാണ്  ഈ കാര്യത്തിനായി പ്രദേശവാസികൾ ആശ്രയിക്കുന്നത്.
ഉത്തരമലബാറിന്റെ സാംസ്‌കാരിക തലസ്ഥാനമാണ് നീലേശ്വരം പട്ടണം എന്ന് ഈ നാട്ടുകാർ വിശ്വസിച്ചു പോരുന്നു.
വാർഡുകൾ നിടുംങ്കണ്ട പടിഞ്ഞാറ്റംകൊഴുവൽ മൂലപ്പള്ളി കിഴക്കൻകൊഴുവൽ ചാത്തമത്ത് തൈക്കടപുറം കടിഞ്ഞിമൂല കോട്ടപ്പുറം പള്ളിക്കര പാലായി ചിറപ്പുറം പേരോൽ കാരിയങ്കോട് ആനച്ചാൽ ഓർച്ച കൊട്ടറച്ചാൽ കരുവച്ചേരി തട്ടാചേരി പ്രധാന വിദ്യാലയങ്ങൾ രാജാസ് ഹയർ സെക്കന്ററി സ്ക്കൂൾ കോട്ടപ്പുറം വൊക്കേഷണൽ ഹയർ സെക്കന്ററി സക്കൂൾ സെന്റ് ആൻസ് എ.യു.പി സ്ക്കൂൾ സെൻ്റ് പീറ്റേഴ്സ് ഇംഗ്ലീഷ് മീഡിയം സ്കൂൾ നീലേശ്വരം എൻ.കെ.ബാലകൃഷ്ണൻ മെമ്മോറിയൽ എ.യു.പി സക്കൂൾ ഗവ.
എൽ.പി.സക്കൂൾ പേരോൽ ഗവ.
എൽ.പി.സക്കൂൾ നീലേശ്വരം രാജാസ്എഎൽ.
പി.സക്കൂൾ അച്ചാംതുരുത്തി വേണുഗോപാൽ മെമ്മോറിയൽ എ എൽ പി സ്കൂൾ, തൈക്കടപ്പുറം കേന്ദ്രീയ വിദ്യാലയം പാലായി കണ്ണൂർ സർവ്വകലാശാല ക്യാമ്പസ് സംസ്‌കൃത സർവ്വകലാശാല ക്യാമ്പസ് നെഹ്‌റു കോളജ് കാർഷിക കോളജ് ഗവ വെൽഫയർ എൽ പി സ്‌കൂൾ കടിഞ്ഞിമൂല.
ആനച്ചാൽ അനാഥ അഗതി മന്ദിരം പ്രധാന ആരാധനാലയങ്ങൾ തളിയിൽ നീലകണ്ഠേശ്വര ക്ഷേത്രം മന്ദംപുറത്ത് കാവ് അഞ്ഞൂറ്റമ്പലം വീരാർ കാവ് തട്ടാച്ചേരി ശ്രീ വടയന്തൂർ കഴകം കുറുന്പ ഭഗവതി ക്ഷേത്രം കോട്ടപ്പുറം വൈകുണ്ഠക്ഷേത്രം പാലായി അയ്യാങ്കുന്ന് ഭഗവതി ക്ഷേത്രം കുഞ്ഞിപുളിക്കാൽ വിഷ്ണുമൂർത്തി ക്ഷേത്രം കുഞ്ഞാലിൻകീഴിൽ വിഷ്ണുമൂർത്തി ക്ഷേത്രം പാലരെകീഴിൽ വിഷ്ണുമൂർത്തി ക്ഷേത്രം പള്ളിക്കര ഭഗവതി ക്ഷേത്രം കോട്ടപ്പുറം ഇടത്തറ ജുമാമസ്ജിദ്‌ ഫഖീർ വലിയുല്ലാഹ്‌ ദർഗ കോട്ടപ്പുറം കോട്ടം വേട്ടയ്ക്കൊരുമകൻ ക്ഷേത്രം ആര്യക്കര ഭഗവതി ക്ഷേത്രം ആലിങ്കീൽ ഭഗവതി ക്ഷേത്രം തൈക്കടപ്പുറം പാലിച്ചോൻ ദേവസ്ഥാനം കടിഞ്ഞിമൂല വലികര മഖാം, അഴിത്തല ആനച്ചാൽ ഖിളർ ജുമാ മസ്ജിദ് ഓർച്ച ജുമാ മസ്ജിദ് CSIജ്യോതി ചർച്ച് സെന്റ് പീറ്റേഴ്‌സ് ചർച്ച് പ്രധാന മുത്തപ്പൻ മ‍‍ഠപ്പുരകൾ തട്ടാച്ചേരി മുത്തപ്പൻ മ‍‍ഠപ്പുര തെരുവത്ത് മുത്തപ്പൻ മ‍‍ഠപ്പുര കൊട്രച്ചാൽ മുത്തപ്പൻ മ‍‍ഠപ്പുര # റയിൽവേ മുത്തപ്പൻ മടപ്പുര വ്യക്തികൾ
കുപ്രസിദ്ധ തസ്കര കൊലയാളി റിപ്പർ ചന്ദ്രൻ നീലേശ്വരത്തിന് സമീപമുള്ള കരിന്തളം സ്വദേശിയായിരുന്നു.
ചിത്രശാല നീലേശ്വരം കോവിലകം ചിറ നിലേശ്വരം ബസ്സ് സ്റ്റാന്റ് Nehru College, Padnekad നീലേശ്വരം പുഴ College of Agriculture, Padnekad രാജാസ് ഹൈയർ സെക്കൻഡറി സ്കൂൾ നിലേശ്വരം നീലേശ്വരം രാജാസ് സ്കൂളിന്റെ ഒരുഭാഗം നീലേശ്വരം ബസ്‌സ്റ്റാൻഡ് പരിസരം കോട്ടപ്പുറം ഹൌസ്ബോട്ട് തേജസ്വിനി പുഴ കോട്ടപ്പുറം പാലം നീലേശ്വരം രാജാസ് നീലേശ്വരം നഗരം നീലേശ്വരം റെയിൽവേ സ്റ്റേഷൻ കാര്യംകോട് തീർത്ഥംകര നീലേശ്വരം തൂക്കുപാലം നീലേശ്വരം പുഴ
ഓർച്ച ബോട്ടിങ് Nileshwaram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ നീലേശ്വരം സാമൂഹികചരിത്രം Archived 2014-09-22 at the Wayback Machine തദ്ദേശസ്വയംഭരണവകുപ്പ് ഔദ്യോഗിക വെബ്സൈറ്റ - നീലേശ്വരം ബ്ലോക്ക് ചരിത്രം.
കാസർഗോഡ് ജില്ല ഇംഗ്ലീഷ് വിലാസം https://ml.wikipedia.org/wiki/Kasaragod_district കാസറഗോഡ് ജില്ല അപരനാമം: സപ്തഭാഷാസംഗമ ഭൂമി 12°30′N 75°00′E ﻿ / ﻿ 12.5°N 75.0°E ﻿ / 12.5; 75.0 {{{ബാഹ്യ ഭൂപടം}}} ഭൂമിശാസ്ത്ര പ്രാധാന്യം ജില്ല രാജ്യം ഇന്ത്യ സംസ്ഥാനം കേരളം ആസ്ഥാനം കാസറഗോഡ് ഭരണസ്ഥാപനങ്ങൾ ജില്ലാ പഞ്ചായത്ത്‌ ജില്ലാ കളക്ട്രേറ്റ്‌ ജില്ലാ പഞ്ചായത്ത്‌ പ്രസിഡൻറ് ജില്ലാ കളക്ടർ ബേബി ബാലകൃഷ്ണൻ ശ്രീ. ഇൻബശേഖർ കെ ഐഎഎസ് വിസ്തീർണ്ണം 1992 ചതുരശ്ര കിലോമീറ്റർ ജനസംഖ്യ ( 2011 ) പുരുഷൻ‌മാർ സ്ത്രീകൾ സ്ത്രീ പുരുഷ അനുപാതം 13,02,600 6,26,617 6,75,983 1079 ജനസാന്ദ്രത 654/ ച.
മീ സാക്ഷരത 89.85 % കോഡുകൾ • തപാൽ • ടെലിഫോൺ 671xxx +91-499 467 സമയമേഖല UTC +5:30 പ്രധാന ആകർഷണങ്ങൾ വെബ്‌സൈറ്റ് https://kasargod.gov.in
കേരളത്തിന്റെ ഏറ്റവും വടക്കു ഭാഗത്തുള്ള ജില്ലയാണ് കാസറഗോഡ് ജില്ല .
ആസ്ഥാനം കാസറഗോഡ് .
1984 മെയ്‌ 24-നാണ്‌ ഈ ജില്ല രൂപീകൃതമായത്‌.
അതിനുമുമ്പ്‌ ഈ ഭൂവിഭാഗം കണ്ണൂർ ജില്ലയുടെ ഭാഗമായിരുന്നു.